Get Yer Ya-Ya’s Out! The Rolling Stones in Concert

'Get Yer Ya-Ya's Out!' The Rolling Stones in Concert er et konsertalbum av The Rolling Stones, utgitt i september 1970.

Etter å ha fått erstattet Brian Jones med ny gitarist, Mick Taylor, var Rolling Stones klare til å turnere USA i november 1969. Alle sangene er hentet fra de tre konsertene i Madison Square Garden, 27. og 28. november, bortsett fra «Love in Vain» som ble innspilt i Baltimore 26. november.

'Get Yer Ya-Ya’s Out!' består kun av sanger som var utgitt på LP eller singel de siste to årene, pluss to coverlåter. Siden det amerikanske konsertalbumet Got Live if You Want It! inneholder «Under My Thumb» og «(I Can't Get No) Satisfaction», ble disse ofret til fordel for Chuck Berry-sangene «Carol» og «Little Queenie».

Ikke alle fikk høre sine favorittsanger, noe som kan høres i starten på «Sympathy for the Devil»... "«Paint it, Black», you Devil, «Paint it, Black»!". Hun måtte vente til 1989 og Flashpoint der denne oppfordingen er samplet før «You Can't Always Get What You Want», selv om de faktisk spiller sangen.

Konsertene i Madison Square Garden ble også filmet for dokumentarfilmen Gimme Shelter, utgitt i 1970.

I 2009 kom det ut en samleboks40 årsjubileums Deluxe Samleboks der det også finnes fem sanger som ikke var med på originalutgivelsen i 1970. Dette var sanger som ble spilt på samme konsert, deriblant «Under My Thumb» og «Satisfaction». Men også akustiske blues-sanger som «Prodigal Son» og «You Gotta Move» kun fremført av Mick Jagger og Keith Richards. Disse sangene finnes også på en bonus DVD, men fra andre opptak gjort i Madison Square Garden november 1969.

'Get Yer Ya-Ya’s Out!' nådde 6.-plass i USA, tredjeplass på VG-lista'Get Yer Ya-Ya’s Out!' på VG-lista og ble det aller første konsertalbumet som toppet listene i Storbritannia 19. september 1970.Rolling Stones på britiske hitlister

Sporliste
Alle sanger er skrevet av Mick Jagger og Keith Richards, med mindre noe annet er oppgitt.
Side én
 «Jumpin' Jack Flash» – 4:02 
 «Carol» (Chuck Berry) – 3:47 
 «Stray Cat Blues» – 3:41 
 «Love in Vain» (Robert Johnson) – 4:57 
 «Midnight Rambler» – 9:05 
Side to
«Sympathy for the Devil» – 6:52 
 «Live with Me» – 3:03 
 «Little Queenie» (Chuck Berry) – 4:33 
 «Honky Tonk Women» – 3:35 
 «Street Fighting Man» – 4:03

40 årsjubileums Deluxe Samleboks
Disc 1 - Original sporliste
Disc 2 - Ekstra spor
 «Prodigal Son» (Robert Wilkins) - 4:04
 «You Gotta Move» (Fred McDowell, Rev. Gary Davis) - 2:18
 «Under My Thumb» - 3:38
 «I'm Free» - 2:47
 «(I Can't Get No) Satisfaction» - 5:38
Utgitt i 2009

Besetning
The Rolling Stones
Mick Jagger - sang, munnspill
Keith Richards - gitar, sang 
Mick Taylor - gitar, sang
Bill Wyman - bass
Charlie Watts - slagverk, perkusjon

Øvrige medvirkende
 Ian Stewart - piano

Referanser

 Eksterne lenker   


Kategori:The Rolling Stones-album
Kategori:Konsertalbum fra 1970